|  |  |  |  |
| --- | --- | --- | --- |
| **Aadressid:** |  | |  |
| |  | | --- | | Asutused ja isikud vastavalt nimekirjale | |  | | | Meie | 11.06.2024 nr 4.2-17/3438-22 |

**Narva linna üldplaneeringu avaliku väljapaneku**

**ajal esitatud ettepanekutest/seisukohtadest**

27.03.2024 kirjaga nr 4.2-11/3438 teavitasime teid vastavalt planeerimisseaduse (edaspidi PlanS) § 87 Narva Linnavolikogu 21.03.2024 otsusega nr 15 Narva linna üldplaneeringu vastuvõtmisest ja avaliku väljapaneku korraldamisest. Üldplaneeringu avalik väljapanek toimus 15. aprillist kuni 16. maini 2024. Avaliku väljapaneku jooksul on igal isikul õigus avaldada üldplaneeringu kohta arvamust.

Täname teid avaliku väljapaneku ajal esitatud ettepanekute ja/või seisukohtade esitamise eest. Käesoleva vastuskirja manusest leiate Narva linna üldplaneeringu avaliku väljapaneku ajal esitatud ettepanekute/seisukohtade ja linnavalitsuse vastusseisukohtade koondtabeli.

Ühtlasi kutsume teid PlanS § 88 lõike 1 kohaselt üldplaneeringu avaliku väljapaneku tulemuste avalikule arutelule **13. juunil 2024 kell 15.00**. Arutelu toimub Tartu Ülikooli Narva kolledži auditooriumis nr 200, Raekoja plats 2. Avalikul arutelul tutvustab Narva Linnavalitsus avaliku väljapaneku kestel esitatud kirjalikke arvamusi ja linnavalitsuse vastusseisukohti, põhjendab üldplaneeringu koostamisel valitud lahendusi ning vastab muudele üldplaneeringut käsitlevatele küsimustele.

Lugupidamisega

/allkirjastatud digitaalselt/

Peeter Tambu

peaarhitekt (direktori asetäitja)